**কাজী মোতাহার হোসেন** (৩০ জুলাই, ১৮৯৭ - ৯ অক্টোবর, ১৯৮১) ছিলেন একজন বাংলাদেশি পরিসংখ্যানবিদ ও সাহিত্যিক।

ব্যক্তিগত জীবন
--------------

কাজী মোতাহার হোসেনের পৈতৃক বাড়ি তৎকালীন ফরিদপুর জেলার গোয়ালন্দ মহকুমাধীন (বর্তমান রাজবাড়ি জেলার) পাংশা থানার ( বর্তমান পাংশা উপজেলার ) বাগমারা গ্রামে। তবে তার জন্ম কুষ্টিয়া (তখনকার নদীয়া) জেলার কুমারখালি থানার লক্ষ্মীপুর গ্রামে তার মামাবাড়িতে ১৮৯৭ সালের ৩০ জুলাই। তার পিতা কাজী গওহরউদ্দীন আহমদ ছিলেন সেটেলমেন্টের আমিন। মায়ের নাম তাসিরুন্নেসা। শৈশব কাটিয়েছেন ফরিদপুরের বাগমারায়।

১৯২১ সালে এম. এ শ্রেণিতে অধ্যয়নকালীন সময়ে কলকাতার তালতলা নিবাসী মোহাম্মদ ফয়েজুর রহমানের কন্যা সাজেদা খাতুনের ( ১৯০৫ -১৯৭৫) সঙ্গে বিবাহবন্ধনে আবদ্ধ হন তিনি। তাদের সংসারে চার পুত্র ও সাত কন্যা ছিল। তন্মধ্যে - সনজীদা খাতুন, ফাহমিদা খাতুন, মাহমুদা খাতুন, কাজী আনোয়ার হোসেন (১৯৩৬-২০২২) , কাজী মাহবুব হোসেন (১৯৩৯-২০০৬) প্রমুখ রয়েছেন।

শিক্ষাজীবন
----------

কাজী মোতাহার হোসেনের শিক্ষাজীবন শুরু হয় কুষ্টিয়াতেই। মেধাবি ছাত্র হিসাবে বৃত্তি নিয়ে ১৯০৭ সালে নিম্ন প্রাইমারি ও ১৯০৯ সালে উচ্চ প্রাইমারি পাশ করেন। ১৯১৫ সালে কুষ্টিয়া মুসলিম হাই স্কুল থেকে মেট্রিক পরীক্ষা পাস করে ভর্তি হন কলকাতা প্রেসিডেন্সি কলেজে। এখানে তিনি শিক্ষক হিসেবে পান প্রফুল্ল চন্দ্র রায়কে। ১৯১৭ সালে রাজশাহী কলেজ থেকে উচ্চ মাধ্যমিক পরীক্ষায় অংশগ্রহণ করেন। ১৯১৯ সালে ঢাকা কলেজ থেকে পদার্থবিজ্ঞানে অনার্সসহ বিএ পরীক্ষায় বাংলা ও আসাম জোনে প্রথমস্থান অর্জন করে মাসিক ৩০ টাকা বৃত্তিলাভ করেন। ঢাকা কলেজে তার শিক্ষকদের মধ্যে উল্লেখযোগ্য ছিলেন ওয়াল্টার অ্যালেন জেনকিন্স, পদ্মভূষণ ভূপতি মোহন সেন, ১৯২১ সালে কলকাতা বিশ্ববিদ্যালয়ের অধীনে ঢাকা কলেজ থেকে পদার্থবিজ্ঞানে দ্বিতীয় শ্রেণিতে প্রথম স্থান নিয়ে এমএ পাশ করেন। উল্লেখ্য, সেবছর কেউ প্রথম শ্রেণি পান নি। ১৯৩৮ সালে ইন্ডিয়ান স্ট্যাটিস্টিক্যাল ইনস্টিটিউট থেকে পরিসংখ্যান বিষয়ে ডিপ্লোমা ডিগ্রি লাভ করেন। যুগপৎভাবে, তিনি কলকাতা বিশ্ববিদ্যালয় থেকে গণিতে এম.এ ডিগ্রি অর্জন করেন এবং ১৯৫১ সালে ঢাকা বিশ্ববিদ্যালয় থেকে পরিসংখ্যানে পি.এইচ.ডি করেন। তার গবেষণার বিষয় ছিল 'Design of Experiments'। তার ডক্টরাল থিসিসে তিনি 'Hussain's Chain Rule' নামক একটি নতুন তত্ত্বের অবতারণা করেন। বস্তুত, তৎকালীন পূর্ববঙ্গে (বর্তমান বাংলাদেশ) তিনিই প্রথম স্বীকৃত পরিসংখ্যানবিদ।

কর্মজীবন
--------

 (বাম থেকে) আব্বাসউদ্দীন আহমদ ও উস্তাদ আলাউদ্দিন খাঁয়ের সাথে বর্ধমান হাউজ়ে (বর্তমান বাংলা একাডেমিতে) কাজী মোতাহার হোসেন (১৯৫৫)
১৯২১ সালে ঢাকা কলেজে ছাত্র থাকাকালীন ঢাকা বিশ্ববিদ্যালয়ের পদার্থবিজ্ঞান বিভাগের প্রদর্শক হিসেবে চাকরি শুরু করেন এবং একই বিভাগে ১৯২৩ সালে একজন সহকারী প্রভাষক হিসেবে নিয়োগ পান। কাজী মোতাহার হোসেনের নিজ উদ্যোগে ১৯৪৮ সালে ঢাকা বিশ্ববিদ্যালয়ে পরিসংখ্যানে এম. এ. কোর্স চালু হয় এবং তিনি এই নতুন বিভাগে যোগ দেন। তিনি গণিত বিভাগেও ১৯৪৯ থেকে ১৯৫৯ সাল পর্যন্ত শিক্ষকতা করেন। ১৯৫১ সালে তিনি পরিসংখ্যানে একজন রিডার ও ১৯৫৪ সালে অধ্যাপক হন। ১৯৬১ সালে তিনি ঢাকা বিশ্ববিদ্যালয় থেকে অবসর গ্রহণ করেন। তিনি পরিসংখ্যান বিভাগে ১৯৬১ থেকে ১৯৬৪ সাল পর্যন্ত সংখ্যাতিরিক্ত অধ্যাপক হিসেবে কাজ করেন। ১৯৬৪ সালে স্থাপিত পরিসংখ্যান গবেষণা ও শিক্ষণ ইনস্টিটিউটের তিনি প্রথম পরিচালক। ১৯৬৯ সালে ঢাকা বিশ্ববিদ্যালয় তাঁকে ইমেরিটাস অধ্যাপক হিসেবে নিয়োগ দেয়।

ভাষা আন্দোলন
------------

অসাম্প্রদায়িক ধ্যান-ধারণায় বিশ্বাসী এবং সেই আলোকে দেশের শিক্ষা, সাহিত্য ও সংস্কৃতির সুদৃঢ় ভিত গড়ে তোলার জন্য তিনি লেখনী পরিচালনা করেন। বাংলাকে রাষ্ট্রভাষা করার পক্ষে বিভিন্ন কর্মকাণ্ডের মাধ্যমে গুরুত্বপূর্ণ ভূমিকা পালন করেন। শিক্ষার সর্বস্তরে বাংলা ভাষা চালুর দাবীতে পঞ্চাশ ও ষাটের দশকে পূর্ব বাংলায় যে আন্দোলন গড়ে উঠেছিল তিনি ছিলেন তার একজন দৃঢ় পৃষ্ঠপোষক। বক্তৃতা, বিবৃতি ও প্রবন্ধাদি প্রকাশ করে এ-সব আন্দোলনে গতিদান করেন। বঙ্গবন্ধু শেখ মুজিবুর রহমানের নেতৃত্বাধীন আওয়ামী লীগের ৬-দফাকে কেন্দ্র করে ষাটের দশকে পূর্ব বাংলায় বাঙালি জাতিসত্তা বিকাশের যে আন্দোলন সংঘটিত হয় তারও একজন বলিষ্ঠ সমর্থক ছিলেন কাজী মোতাহার।

১৯৬১ সালে প্রতিক্রিয়াশীল বুদ্ধিজীবীদের বিরোধিতার মুখে ঢাকায় রবীন্দ্র-জন্মশত বার্ষিকী পালনে সাহসী ভূমিকা পালন করেন তিনি। ১৯৬৭ সালে পাকিস্তানের শাসকগোষ্ঠী বাঙালি-সংস্কৃতি খর্ব করার জন্য রেডিও-টেলিভিশন থেকে রবীন্দ্রসঙ্গীত প্রচার বন্ধের যে পদক্ষেপ নিয়েছিল তার বিরুদ্ধেও প্রতিবাদজ্ঞাপন করেন।

তিনি বাংলা বানান ও লিপি সংস্কার কমিটির সদস্য ছিলেন। ১৯৫৭ সালে মাওলানা ভাসানী আয়োজিত কাগমারী সাংস্কৃতিক সম্মেলনে সভাপতি হন। ব্যক্তিগত জীবনে কাজী নজরুল ইসলামের অন্তরঙ্গ বন্ধু ছিলেন। নজরুল তার মোতাহার নামকে আদর করে 'মোতিহার' ডাকতেন।

রচনাসমগ্র
---------

১৯২৬ সালে কাজী আব্দুল ওদুদ, সৈয়দ আবুল হোসেন ও আবুল ফজলের সাথে তিনি "মুসলিম সাহিত্য সমাজ" গড়ে তোলেন। এই সংগঠনের পক্ষ থেকে তিনি কিছুকাল 'শিখা' নামক পত্রিকা সম্পাদনা করেন।
তিনি বাংলা একাডেমির একজন প্রতিষ্ঠাতা। কাজী মোতাহার হোসেন বিজ্ঞান, সাহিত্য, সংস্কৃতির উপর অনেক বই ও প্রবন্ধ লিখেছেন। তার লেখা বইগুলোর মধ্যে *সঞ্চয়ন* (১৯৩৭) (প্রবন্ধ সংকলন), *নজরুল কাব্য পরিচিতি* (১৯৫৫), *সেই পথ লক্ষ্য করে*(১৯৫৮), *সিম্পোজিয়াম*(১৯৬৫), *গণিত শাস্ত্রের ইতিহাস* (১৯৭০), *আলোক বিজ্ঞান* (১৯৭৪), *নির্বাচিত প্রবন্ধ* (১৯৭৬), *প্লেটোর সিম্পোজিয়াম* (অনুবাদ-১৯৬৫) অন্যতম।

সম্মাননা
--------

১৯৬০ সালে পাকিস্তান সরকার অধ্যাপক কাজী মোতাহার হোসেনকে সিতারা-ই-ইমতিয়াজ উপাধিতে ভূষিত করে। ১৯৬৬ সালে প্রবন্ধসাহিত্যের জন্য বাংলা একাডেমি পুরস্কার এবং বিজ্ঞান চর্চায় অসাধারণ অবদানের জন্য ১৯৭৯ সালে দেশের "সর্বোচ্চ বেসামরিক পুরস্কার" হিসাবে পরিচিত "স্বাধীনতা পুরস্কার" প্রদান করা হয় তাকে। ১৯৭৪ সালে বিজ্ঞান ও কলা বিষয়ে অবদানের জন্য ঢাকা বিশ্ববিদ্যালয় কর্তৃপক্ষ তাকে ডি.এস.সি ডিগ্রি দ্বারা সম্মানিত করে। ১৯৭৫ সালে বাংলাদেশ সরকার তাকে জাতীয় অধ্যাপক হিসেবে সম্মানিত করে।

*কাজী মোতাহার হোসেন ভবন* নামে ঢাকা বিশ্ববিদ্যালয়ের সায়েন্স অ্যানেক্স ভবনের নতুন নামকরণ করা হয়।

দাবা
----

১৯২৫ সালে নিখিল ভারত দাবা প্রতিযোগিতা আয়োজনের ব্যাপারে কবি কাজী নজরুল ইসলামের সাথে তার ঘনিষ্ঠ বন্ধুত্বমূলক সম্পর্ক সৃষ্টি হয়। উপমহাদেশের অন্যতম শ্রেষ্ঠ দাবাড়ু হিসেবে ১৯২৯ থেকে ১৯৬০ পর্যন্ত অবিভক্ত বাংলা ও পূর্ব পাকিস্তানে একক চ্যাম্পিয়ন ছিলেন তিনি।

তিনি একজন আন্তর্জাতিক খ্যাতিসম্পন্ন দাবা খেলোয়াড় হিসেবে স্বীকৃত। বাংলাদেশে দাবা খেলার পথিকৃৎ হিসেবে তাকে সম্মানিত করা হয়। দাবা খেলায় তার অনন্য অবদানের কথা স্মরণ করে বাংলাদেশ দাবা ফেডারেশনের উদ্যোগে কাজী মোতাহার হোসেন স্মৃতি আন্তর্জাতিক দাবা প্রতিযোগিতা নিয়মিতভাবে অনুষ্ঠিত হয়।

মৃত্যু
------

১৯৮১ সালের ৯ অক্টোবর তিনি ঢাকায় মৃত্যুবরণ করেন।

আরও দেখুন
---------

* বিজ্ঞান ও প্রযুক্তিতে স্বাধীনতা পুরস্কার বিজয়ীদের তালিকা।

তথ্যসূত্র
---------

1. ↑  মো. মাহবুব মোর্শেদ। "কাজী মোতাহার হোসেন"। বাংলাপিডিয়া।
2. 1 2 3  *বাংলা একাডেমী চরিতাভিধান*, সম্পাদকঃ সেলিনা হোসেন ও নূরুল ইসলাম, ২য় সংস্করণ, ২০০৩, বাংলা একাডেমী, ঢাকা, পৃ. ১১৫-১১৬
3. ↑
4. ↑  Asjadul Kibria (২০০৮)। "The spy who turns 73" (ওয়েব)। *Daily New Age, Xtra* (ইংরেজি ভাষায়)। ঢাকা। সংগ্রহের তারিখ জুন ২, ২০১০। [*স্থায়ীভাবে অকার্যকর সংযোগ*]
5. 1 2  "সংরক্ষণাগারভুক্ত অনুলিপি"। ২৪ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১১।
6. ↑  ডেইলি স্টারে প্রকাশিত নিবন্ধ
7. ↑  Huq, Mahbubul (জুলাই ১৯৯৮)। *Uchcho Maddhomik Bangla Shonkolon*। Dhaka: National Curriculum and Textbook Board।  অজানা প্যারামিটার `|coauthors=` উপেক্ষা করা হয়েছে (`|author=` ব্যবহারের পরামর্শ দেয়া হচ্ছে) (সাহায্য)
8. ↑  সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। *[[বাংলাপিডিয়া]]*। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ১০ ডিসেম্বর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  ইউআরএল–উইকিসংযোগ দ্বন্দ্ব (সাহায্য)
9. ↑  "স্বাধীনতা পদকের অর্থমূল্য বাড়ছে"। *কালেরকন্ঠ অনলাইন*। ২ মার্চ ২০১৬। সংগ্রহের তারিখ ১০ ডিসেম্বর ২০১৭।
10. ↑  "এবার স্বাধীনতা পদক পেলেন ১৬ ব্যক্তি ও সংস্থা"। *এনটিভি অনলাইন*। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৭।
11. ↑  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৭।
12. ↑  "গুণীজন ডট কমঃ কাজী মোতাহার হোসেন, সংগ্রহঃ ২৮ ফেব্রুয়ারি, ২০১২ইং"। ২৬ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১২।
13. ↑  "জ্ঞানতাপস জাতীয় অধ্যাপক কাজী মোতাহার হোসেনের ১১৪তম জন্মবার্ষিকী, সংগ্রহকালঃ ২৮ ফেব্রুয়ারি, ২০১২ইং"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১২।
14. ↑  ১১৩তম জন্মদিনে শ্রদ্ধাঞ্জলিঃ জাতীয় অধ্যাপক কাজী মোতাহার হোসেন, সংগ্রহঃ ২৮ ফেব্রুয়ারি, ২০১২ইং

বহিঃসংযোগ
---------

* Institute of Statistical Research and Training Home Page
* Postage Stamp representing Qazi Motahar Hossain by Bangladesh Post Office.

| * দে
* স
প্রবন্ধ ও গবেষণায় বাংলা একাডেমি সাহিত্য পুরস্কার |
| --- |
| ১৯৬০–১৯৬৯ | 
* মুহাম্মদ আবদুল্লাহ-হিল কাফি (১৯৬০)
* মুহম্মদ আবদুল হাই (১৯৬১)
* আকবর আলী (১৯৬২)
* আবদুল কাদির (১৯৬৩)
* মুহম্মদ এনামুল হক (১৯৬৪)
* মোহাম্মদ মনসুরউদ্দীন (১৯৬৫)
* কাজী মোতাহার হোসেন (১৯৬৬)
* মযহারুল ইসলাম (১৯৬৭)
* আহমদ শরীফ (১৯৬৮)
* নীলিমা ইব্রাহিম (১৯৬৯)

 |  |
| ১৯৭০–১৯৭৯ | 
* আনিসুজ্জামান (১৯৭০)
* মোফাজ্জল হায়দার চৌধুরী (১৯৭১)
* বদরুদ্দীন উমর (১৯৭২)
* সৈয়দ মুর্তাজা আলী (১৯৭৩)
* মোবাশ্বের আলী (১৯৭৪)
* আলী আহমদ (১৯৭৫)
* মোহাম্মদ সিরাজুদ্দীন কাসিমপুরী (১৯৭৬)
* মমতাজুর রহমান তরফদার (১৯৭৭)
* সিরাজুল ইসলাম চৌধুরী (১৯৭৮)
* আহমদ রফিক (১৯৭৯)

 |
| ১৯৮০–১৯৮৯ | 
* আবু মহামেদ হবিবুল্লাহ (১৯৮০)
* আবুল কাসেম ফজলুল হক (১৯৮১)
* আবদুল মান্নান সৈয়দ (১৯৮১)
* গোলাম মুরশিদ (১৯৮২)
* মুস্তাফা নূরউল ইসলাম (১৯৮২)
* শাহ আবুল হাসনাৎ মোহাম্মদ ইসমাইল (১৯৮৩)
* আবদুল জব্বার (১৯৮৩)
* মুহাম্মদ হাবিবুর রহমান (১৯৮৪)
* রফিকুল ইসলাম (১৯৮৪)

 |
| ২০০০–২০০৯ | 
* শামসুজ্জামান খান (২০০১)
* মোবারক হোসেন খান (২০০২)
* সাঈদ-উর-রহমান (২০০৩)
* আসাদ্দর আলী (২০০৪)
* আবুল কালাম মোহাম্মদ যাকারিয়া (২০০৫)
* আলী আনোয়ার (২০০৬)
* যতীন সরকার (২০০৭)
* করুণাময় গোস্বামী (২০০৮)
* আবুল আহসান চৌধুরী (২০০৯)

 |
| ২০১০–২০১৯ | 
* খান সারওয়ার মুরশিদ (২০১০)
* প্রবন্ধ: আবদুল্লাহ আবু সায়ীদ, গবেষণা: বিশ্বজিৎ ঘোষ (২০১১)
* প্রবন্ধ: সনৎ কুমার সাহা, গবেষণা: খোন্দকার সিরাজুল হক (২০১২)
* প্রবন্ধ: মফিদুল হক, গবেষণা: জামিল চৌধুরী ও প্রভাংশু ত্রিপুরা (২০১৩)
* প্রবন্ধ: শান্তনু কায়সার, গবেষণা: ভূঁইয়া ইকবাল (২০১৪)
* প্রবন্ধ: আবুল মোমেন ও আতিউর রহমান, গবেষণা: মনিরুজ্জামান (২০১৫)
* মোরশেদ শফিউল হাসান (২০১৬)
* প্রবন্ধ: মাহবুবুল হক, গবেষণা: রফিকউল্লাহ্ খান (২০১৭)
* সৈয়দ মোহাম্মদ শাহেদ (২০১৮)
* প্রবন্ধ: স্বরোচিষ সরকার, গবেষণা: রফিকুল ইসলাম (২০১৯)

 |

| * দে
* স
স্বাধীনতা পুরস্কার বিজয়ী ১৯৭৯ |
| --- |
| বিজ্ঞান ও প্রযুক্তি | 
* কাজী মোতাহার হোসেন

 |
| শিক্ষা | 
* মোজাফফর আহমেদ চৌধুরী

 |
| সমাজসেবা | 
* তাহেরা কবির

 |
| চিত্রকলা | 
* কামরুল হাসান

 |
| সাহিত্য | 
* আবুল মনসুর আহমেদ (মরণোত্তর)

 |
| জনসংখ্যা নিয়ন্ত্রণ | 
* নূর মোহাম্মদ মন্ডল

 |
| সঙ্গীত | 
* ফিরোজা বেগম
* সমর দাস
* ফুলঝুরি খান

 |
| 
স্বাধীনতা পুরস্কার বিজয়ী
১৯৭৮
**১৯৭৯** 
১৯৮০
১৯৮১
১৯৮২
১৯৮৩
১৯৮৪
 |